Sipitang, Sabah

Daerah Sipitang merupakan sebuah daerah yang terletak di Bahagian Pedalaman, barat negeri Sabah, Malaysia. Pusat pentadbiran bagi daerah ini terletak di Pekan Sipitang. Antara pekan lain yang terdapat di daerah Sipitang termasuklah Sindumin dan Mesapol. Kebanyakan penduduk di daerah Sipitang merupakan masyarakat beretnik Kedayan. Long Pasia merupakan satu pusat pelancongan yang ada di Sipitang.

 Pentadbiran 
Daerah Sipitang berada di bawah pentadbiran Majlis Daerah Sipitang yang berpusat di Pekan Sipitang. Daerah Sipitang juga terbahagi kepada tiga buah mukim, iaitu Malamam, Mesapol dan Sindumin. Dalam segi politik, daerah Sipitang merangkumi kawasan DUN Sindumin yang berada di bawah kawasan Parlimen Sipitang.

 Geografi 
Daerah Sipitang terletak di hujung timur negeri Sabah, bersempadan dengan;

 Daerah Tenom di timur
 Daerah Beaufort di utara
 Daerah Lawas, Sarawak di barat
 Kabupaten Nunukan, Kalimantan Utara, Indonesia di selatan
 Teluk Brunei di barat laut

Bentuk muka bumi Daerah Sipitang kebanyakannya merupakan daratan berbukit bukau di kawasan pedalaman manakala di kawasan pesisir pantai pula adalah daratan tanah rendah. Titik tertinggi di daerah Sipitang terletak di puncak Gunung Muruk Miau dengan ketinggian 2,077 meter manakala sungai terpanjang di daerah ini ialah Sungai Mengalong.

 Demografi 
Berdasarkan bancian Malaysia 2020, jumlah penduduk di daerah Sipitang ialah seramai 37,828 orang dengan kepadatan penduduk 14 orang perkilometer persegi yang dikategorikan sebagai taburan penduduk jarang. Majoriti penduduk di daerah Sipitang merupakan Bumiputera termasuklah etnik Kedayan, Murut, Melayu Brunei dan Lundayeh.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu10,762Bumiputera lain22,189Cina569India44Lain-lain165Bukan warganegara -4,099Jumlah37,828

 Agama 

Di daerah Sipitang, agama Islam merupakan agama paling ramai penganut dengan peratusan lebih 71 peratus diikuti agama Kristian sebanyak 27 peratus dan Agama Buddha sebanyak satu peratus. Agama Hindu dan lain-lain serta tidak beragama mencatatkan kurang satu peratus.
+Pecahan agama di Sipitang (2020)AgamaJumlah pendudukIslam26,785Kristian10,543Buddha442Hindu18Tidak beragama5Lain-lain3

 Ekonomi 
Kegiatan ekonomi utama di daerah Sipitang ialah kegiatan pembalakan. Sebuah kilang kertas dan pulpa dibina pada tahun 1987 di Sipitang dan dikendalikan oleh Sabah Forest Industries bernilai Rm2.1billion. Pada amnya, kegiatan pembalakan tidak menguntungkan orang-orang tempatan secara langsung, kerana kebanyakan mereka hanyalah terlibat dalam kegiatan perladangan dan perikanan kecil-kecilan.

Taman Industri Minyak dan Gas Sipitang (SOGIP)yang bernilai Rm8.1billion pada tahun 2016,2017.

Sementara itu, MoU kedua berkaitan pelaburan membangunkan kilang memproses pasir silika dan menghasilkan panel solar dengan nilai pelaburan permulaan sebanyak RM2 bilion dimeterai di antara Kementerian Pembangunan Perindustrian Sabah dengan pelabur dari China, SBH Kibing Solar New Materials (M) Sdn Bhd.

Projek pemprosesan pasir silika dan pembuatan panel solar itu yang akan dibina sama ada di Taman Perindustrian Kota Kinabalu (KKIP) atau Taman Industri Minyak dan Gas Sipitang (SOGIP) disasar menjana lebih 2,000 peluang pekerjaan dengan 80 peratus daipadanya dikhaskan untuk pekerja tempatan dan dijangka mula beroperasi pada 2024.

 Kemudahan 
Daerah Sipitang dilengkapi dengan pelbagai kemudahan awam di sekitar daerah. Terdapat 25 buah sekolah rendah, empat buah sekolah menengah, lima buah balai polis, sebuah balai bomba, satu hospital kerajaan, lima buah klinik kesihatan dan empat klinik desa di sekitar daerah.

 Pusat Pelancongan 
 Long Pasia 
 Esplanade 
 Rumah Panjang Persatuan Kebudayaan Lundayeh Sabah 
 Satey Sipitang
 Taman Negara Merintaman 

 Pautan luar 

Daerah Sipitang